
Tavana Sinisaaren omavalvonnan seurantaraportti 1.5.2026-31.8.2026

Omavalvontasuunnitelmamme on julkaistu Tavana Sinisaaren verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.

Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, raportoinnilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.
 
Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1.5.2026-31.8.2026.

Asiakaskokemus ja osallisuus 

Viimeisin asiakaskyselymme on toteutettu 5/2026. Asiakaskyselyn vastausten perusteella asiakkaat kokevat, että heitä kunnioitetaan, he voivat osallistua itseään koskeviin päätöksiin, palvelu on henkilökohtaista ja heidän toiveitaan kuunnellaan.
Avoimissa palautteissa asiakkaat kertovat Tavana Sinisaaren onnistuneen seuraavissa asioissa:
Asiakkaat kokivat, että heidät kohdataan yksilöinä ja heidän tarpeensa huomioidaan, heidän tuen ja avun tarpeensa on kartoitettu ja huomioitu hyvin, työntekijät auttavat asiakasta koskevissa asioissa. Henkilökunnan osaaminen, ruoka ja ryhmätoiminnat koettiin myös hyvinä.
Kehittämisasioina asiakkaat toivat esiin, että ryhmätoimintoihin pitäisi kannustaa enemmän ja että yhdessä tekemistä olisi enemmän. Ulkoiluryhmiä toivottiin enemmän. Myös asiakkaiden yksilöllisyyden huomioiminen enemmän nousi esiin.

Seurantajakson aikana palautetta on kerätty suullisesti sekä anonyymisti kirjallisena palautepostilaatikon välityksellä. Asiakkaita kannustetaan jatkuvaan palautteeseen ja korostamme myös, että näillä palautteilla meillä on mahdollisuus tukea ja auttaa heitä parhaiten.

Toiminnan laadun arviointi

Seurantajakson aikana poikkeamia kirjattiin säännöllisesti. Poikkeamat ovat olleet suurimmaksi osaksi lääkepoikkeamia. Lääkepoikkeamat on käsitelty viikoittain henkilökunnan viikkopalavereissa. Muiden poikkeamien, kuin lääkepoikkeamien kirjaaminen on ollut vähäistä ja siihen on kiinnitetty enemmän huomiota. Omavalvonta yksikössä on ollut toimivaa. 


Henkilöstötilanne

Sinisaaren henkilökunnassa on tapahtunut muutoksia seurantajakson aikana. Sinisaareen on ollut helppo saada henkilökuntaa ja myös opiskelijoita tulee meille mielellään harjoitteluun. Lyhytaikaisia keikkasijaisia käytämme yllättävissä poissaoloissa aina tarpeen mukaan. Monet keikkasijaiset ovat olleet meillä sijaisina tai harjoittelussa jo aiemmin, mikä tuo turvallisuuden tunnetta asiakkaille myös vakituisen henkilökunnan äkillisissä poissaoloissa. 

Henkilöstöpulssikysely toteutettiin keväällä 2026. Tavana Sinisaaren henkilöstöpulssikyselyn vastausprosentti oli 100. Kyselyyn vastanneista 100% koki työnsä merkitykselliseksi, organisaatiossa tehdään mitä luvataan ja toimitaan vastuullisesti. 100% vastaajista koki asiakkaiden saavan tarpeitaan vastaavan kodin, yksilölliset palvelut ja tuen. 

Kyselyn tulokset osoittavat kokonaisuutena varsin myönteisen kuvan arjen työstä ja perustehtävästä. Työn merkityksellisyys, asiakkaiden hyvä hoito sekä kokemus siitä, että toimitaan vastuullisesti ja pidetään lupaukset, ovat selkeitä vahvuuksia. Myös strategisten tavoitteiden toteutuminen ja esihenkilötyö koetaan hyvällä tasolla, vain hieman koko organisaation keskiarvon alapuolella. Työyhteisö koetaan pääosin toimivaksi: apua saa tarvittaessa, töissä on mukava olla ja työn tavoitteet ovat selkeitä, mikä tukee arjen sujuvuutta ja sitoutumista. Henkilöstöpulssin tulokset olivat nousseet syksyn henkilöstötyytyväisyyskyselyn tuloksista. Työyhteisön tulosten vastausten keskiarvo oli 4.0 (syksy 3.6). Esihenkilötyön tulosten vastausten keskiarvo oli 4.13 (syksy 4.0). Strategisten tavoitteiden toteutumisen keskiarvo oli 4.31 (syksy 4.1).





Onnistumiset

Hyvää palautetta työstä olemme saaneet asiakkailta, heidän läheisiltään sekä yhteistyökumppaneilta, joiden kanssa olemme tehneet yhteistyötä. Sinisaaren viihtyisiä ja isoja yhteistiloja ja asuntoja on kehuttu paljon. Myös Sinisaaren sijainti keskustan tuntumassa lähellä palveluita on saanut paljon kiitosta.

Kehittämissuunnitelmat

Asiakastietojärjestelmä DomaCaren kirjausten seurantaa tehostetaan ja kirjaukseen liittyviä asioita käsitellään jatkossa viikoittain henkilökunnan viikkopalavereissa. Asiakkaiden toimintakyky mittari Living Skillssin käyttöön panostetaan edelleen ja hyödynnetään tehokkaammin asiakastyössä. Poikkeamien havainnointiin ja kirjaamiseen panostetaan enemmän.

Yksikönjohtaja

